निकट भविष्य।
एक ऐसा दौर जहाँ उम्मीदें भी हैं और संघर्ष भी।
मानव जाति तारों की ओर नज़रें गड़ाए बैठी है
जीवन के संकेत और विकास की उम्मीद के इंतज़ार में।
तारों की ओर
मैं शांत हूँ, स्थिर हूँ।
मैं आराम से सोया। कुल 8.2 घंटे। कोई बुरा सपना नहीं आया।
मैं तैयार हूँ।
पूरी मेहनत से अपना काम करने को तैयार हूँ।
मेरा ध्यान केवल अहम चीज़ों पर है, बाकी सभी चीज़ों से ध्यान हटा लिया है।
मैं केवल तर्कसंगत फ़ैसले लूँगा।
मैं अपना ध्यान भटकने नहीं दूँगा।
मैं अपना ध्यान गैरज़रूरी चीज़ों की ओर भटकने नहीं दूँगा।
मैं किसी पर या किसी चीज़ पर निर्भर नहीं रहूँगा।
मैं कमज़ोर होकर गलतियाँ नहीं करूँगा।
स्थिर रहते वक्त दिल की धड़कन, 47। दर्ज करें।
आपकी मनोवैज्ञानिक जाँच स्वीकृत की जाती है।
याद दिला दें कि कृपया सुरक्षा और उपकरणों की जाँच कर लें...
मैं हमेशा से एक अंतरिक्ष यात्री बनना चाहता था...
मानव जाति के भविष्य वगैरह के लिए।
कम से कम, मैंने खुद से तो हमेशा यही कहा है।
मैं खुद को दूसरों की नज़र से देखता हूँ।
मुस्कुराओ, अपना वह पहलू दिखाओ।
यह एक दिखावा है...
जहाँ मेरी निगाहें बाहर के दरवाज़े पर रहती हैं।
हमेशा बाहर के दरवाज़े पर।
बस मुझे छूना मत।
अपना खयाल रखिएगा, मेजर। संभलकर रहिएगा।
शुक्रिया।
रॉय, ब्रावो पोस्ट का एक रोबोटिक हाथ 93 एको पर है...
शायद उसमें कोई गड़बड़ी है।
हम चाहते हैं कि तुम वहाँ एक टीम ले जाकर उसकी जाँच कर लो।
सारे परीक्षण कर लो। ओवर।
ठीक है। वहाँ जा रहा हूँ।
हमारे अंतर्राष्ट्रीय अंतरिक्ष एंटीना के सभी अंतरिक्ष यात्रियों को गुड मॉर्निंग।
आज का दिन यकीनन बेहद खूबसूरत है।
ऐसे सुहाने दिन पर तो आसमानों में बसे...
हमारे सुदूर पड़ोसियों से संपर्क करने की कोशिश करनी ही चाहिए।
कम से कम यहाँ सब आरामदायक तो है।
मेरे पास फुटबॉल के स्कोर हैं।
अच्छा, तो आयोवा स्टेट कैन्सस से जीत गया, 35-16।
अंतरिक्ष को मैं समझता हूँ।
कंट्रोल, मुझे वह रोबोटिक हाथ दिख रहा है। ओवर।
जी हाँ, मेजर। आगे बढ़िए।
ठीक है। अब उसकी ओर जा रहा हूँ।
कंट्रोल, मुझे सी-पोस्ट पर पावर सर्ज दिख रहा है।
क्या आपने वह देखा?
हाँ, रॉय...
कंट्रोल, वहाँ हमारे कई लोग हैं। ओवर।
कंट्रोल। शायद अचानक बिजली का प्रवाह बढ़ा है...
रुकिए, हम इस पर काम कर रहे हैं।
-ज़रा रुकिए। -कंट्रोल, यह हर जगह हो रहा है।
कमांड, मैं बिजली बंद कर रहा हूँ।
इसी वक्त टावर से हट जाओ!
तुरंत वहाँ से निकलो!
हे भगवान!
कंट्रोल, मैकब्राइड।
मैं घूमते हुए गिर रहा हूँ। वातावरण इतना झीना है
कि मैं खुद को स्थिर नहीं कर पा रहा हूँ।
मैं रफ़्तार घटाने की कोशिश कर रहा हूँ, ताकि बेहोश न हो जाऊँ।
कंट्रोल, क्या आप सुन पा रहे हैं?
"खुद को तबाह कर लेने वाला पहलू।"
वह मुझसे यही कहा करती थी।
मुझे कुछ तो महसूस होना चाहिए।
मैं बच गया।
मुझे कुछ तो महसूस होना चाहिए।
"द सर्ज" के नाम से मशहूर...
इस में कई विनाशकारी विद्युत तूफ़ानों
ने सारी दुनिया में तबाही मचा दी है...
और वैज्ञानिकों को डर है कि वे अभी खत्म नहीं हुए हैं।
उनका स्रोत? बाहरी अंतरिक्ष।
कारण? अब तक अज्ञात है...
यह संदेश स्पेसकॉम की ओर से है।
हाल में आए संकट को मद्देनज़र रखते हुए...
पूछताछ के लिए आपको बुलाया जा रहा है...
जो वैंडरस्टीन छावनी की इमारत 91 में होगी।
कृपया ध्यान रहे कि यह बैठक "अति-गोपनीय" है।
रॉय, कैसे हो? यहाँ आने का शुक्रिया। हमें अच्छा लगा।
-जनरल। -यह लेफ़्टिनेंट जनरल रीवस हैं...
-यू.एस. स्पेसकॉम विशेष कार्यबल के निदेशक। -हैलो।
-सर। -मेजर।
एड्जुटेंट जनरल वोगल, सुरक्षा प्रमुख।
-मेजर। -मैडम।
केवल तुमसे मिलने के लिए ये कल रात ही वर्जीनिया से यहाँ आए हैं।
शुक्रिया।
तुम्हारा प्रोफ़ाइल वाकई काबिल-ए-तारीफ़ है।
सभी परीक्षणों में तुम्हारा प्रदर्शन बेहतरीन रहा है।
लड़ाई का प्रशिक्षण, अंतरिक्ष प्रशिक्षण। हर क्षेत्र में बेहतरीन।
ऐसा कहा जाता है कि तुम्हारी नब्ज़ कभी 80 के ऊपर नहीं गई...
किसी अंतरिक्ष या आसमानी दौरे पर नहीं, यहाँ तक ही हाल में हुए हादसे में भी नहीं।
क्या यह सच है?
अब तक तो सच है, सर।
कमाल की बात है।
इसके हिसाब से, एक बार शादी हुई है, बच्चे नहीं हैं।
जी, सर।
हम सब जानते हैं कि इस काम में बहुत जोखिम है।
किसी और को इसके बीच न लाना ही बेहतर है।
सही कहा।
हमने तुम्हारे गिरने के हादसे के बारे में
पूछने के लिए तुम्हें यहाँ नहीं बुलाया, रॉय।
हम तुम्हें...
कुछ दिखाना चाहते हैं जो बेहद गोपनीय है।
प्लीज़, बैठिए, मेजर।
जी, मैडम।
अब तुम जो देखने वाले हो, वे नेप्ट्यून की स्पेक्टोग्राम छवियाँ हैं।
ये ब्रह्मांडीय विस्फोट हैं।
ये सिर्फ़ 11 दिन पहले ली गई थीं।
इससे उच्च ऊर्जा के कण निकले...
जिनके कारण दुनिया भर में विनाशकारी पावर सर्ज हुआ।
इसी के कारण तुम्हारी जान खतरे में पड़ी।
जैसे-जैसे वे किरणें धरती के पास आ रही हैं, वे और तेज़ होती जा रही हैं।
मेजर, तुम हमें लीमा प्रोजेक्ट के बारे में क्या बता सकते हो?
वह सौरमंडल के बाहर पहला मानव-चालित अभियान था, सर।
यह करीब 29 साल पहले हुआ था।
और उसके कमांडर थे...
वह मेरे पिता थे, सर।
मिशन शुरू होने के करीब 16 साल बाद वह अंतरिक्ष यान लापता हो गया।
कभी कोई डाटा नहीं मिला।
उसके बाद गहरे अंतरिक्ष में किए जाने वाले मिशन बंद कर दिए गए।
हाँ, यह वही हैं।
क्या तुम बता सकते हो कि अपने पिता की गुमशुदगी से तुम कैसे उबरे?
असल में...
मेरी माँ पर इसका बहुत गहरा असर हुआ था। वह उस वक्त बहुत बीमार रहती थीं।
पर वह अपने काम की ओर समर्पित थे...
और मुझे यकीन है कि यह उनके लिए भी मुश्किल था।
रॉय...
हमारे पास एक ऐसी जानकारी है
जिसे सुनकर शायद तुम्हें बहुत बड़ा झटका लगे।
हमारा मानना है कि तुम्हारे पिता अब भी नेप्ट्यून के पास ज़िंदा हैं।
हमें सटीक जगह नहीं पता।
हमने अनगिनत ड्रोन भेजे हैं, पर ज़ाहिर है, वह बहुत बड़ा इलाका है।
मेरे पिता ज़िंदा हैं, सर?
हमारा यही मानना है।
रॉय, शायद द सर्ज किसी एंटी-मैटर रिएक्शन की वजह से हुआ था।
अब, लीमा प्रोजेक्ट को उस चीज़ से ऊर्जा दी गई थी...
और तुम्हारे पिता उसके प्रभारी थे।
हम एक संभावित अबाध चेन रिएक्शन की बात कर रहे हैं।
एंटी-मैटर के अनियंत्रित रिसाव से...
हमारे पूरे सौरमंडल की स्थिरता खतरे में पड़ सकती है।
सारे जन-जीवन का विनाश हो सकता है।
मेजर, हम चाहते हैं कि तुम मंगल से
सुरक्षित लेज़र प्रसारण के ज़रिए एक निजी संदेश भेजो...
और हमें उम्मीद है कि वह लीमा प्रोजेक्ट तक पहुँचेगा।
ज़ाहिर है कि तुम्हारे संदेश का मसौदा पहले से तैयार कर दिया जाएगा।
मंगल, सर? क्या मैं मंगल जा रहा हूँ?
वह हमारा आखिरी सुरक्षित केंद्र है।
रॉय, हमें पता करना है कि हमारा सामना किससे हो रहा है।
सिर्फ़ मंगल पर स्थित हमारी भूमिगत छावनी ही द सर्ज से बच पाई थी।
और हमारा मानना है कि अगर तुम अपने पिता को
निजी संदेश भेजोगे, तो उसका जवाब मिल सकता है।
हम उस सिग्नल का पता करके...
उनका ठिकाने जान सकते हैं और इसे रोकने का कोई तरीका निकाल सकते हैं।
वहाँ जो हो रहा है, उससे एक बहुत ही बड़ा संकट खड़ा हो जाएगा।
हमें उम्मीद है कि उन्हें ढूँढ़ने में तुम हमारी मदद करोगे।
क्या तुम हमारे साथ हो?
-जी हाँ, सर। -बहुत अच्छे।
तुम पहले चाँद पर जाओगे।
हमारे लंबी दूरी के रॉकेट फ़ार साइड पर तैनात हैं।
इसके बाद की जानकारी ज़रूरत पड़ने पर दी जाएगी।
जी, सर।
चूँकि यह इतना बड़ा खतरा है...
लोगों में डर फैलने से रोकने के लिए एक कहानी बनाई जाएगी।
ध्यान आकर्षित न करने के लिए, तुम चाँद पर एक आम पर्यटक की तरह जाओगे।
अब से कर्नल प्रूइट तुम्हें सारी जानकारी देंगे।
हर वक्त और हर कीमत पर गोपनीयता कायम रखनी होगी।
"क्या तुम हमारे साथ हो?"
जैसे मेरे पास और कोई चारा है।
मेरे पापा एक अगुवा थे।
उन्होंने अंतरिक्ष में जीवन के संकेत खोजने में अपनी ज़िंदगी लगा दी।
मेरे पापा के कारण ही वह प्रोग्राम था।
एच. क्लिफ़र्ड मैकब्राइड
मैं 16 साल का था जब वह मिशन पर गए, और 29 का था जब वह लापता हो गए।
आर्काइव किया गया संदेश, जो 27 साल...
-तीन महीने और दो दिन पहले भेजा गया था। -बस इतना ही।
रॉय, यह तुम्हारे पिता का संदेश है।
मैं लीमा प्रोजेक्ट से तुमसे बात कर रहा हूँ।
हमने अभी जुपिटर पार किया है और आखिरकार नेप्ट्यून पहुँचेंगे।
मैं जानता हूँ कि तुमने देखा
है कि दुनिया भर में
हमारे काम को लेकर बहुत ज़्यादा दिलचस्पी जागी है...
और हम इसके लिए शुक्रगुज़ार हैं।
हम यहाँ काफ़ी बड़े काम कर रहे हैं, बहुत बड़े काम।
जैसे, हम इस सबसे अहम सवाल के जवाब तक पहुँचने वाले हैं...
कि हमें अंतरिक्ष में जीवन के संकेत कब मिलेंगे?
और हम जानते हैं कि हमें वे मिलेंगे।
हम हीलियोस्फ़ियर के छोर पर जा रहे हैं...
जहाँ सूरज के चुम्बकीय क्षेत्र का हमारे उपकरणों पर ज़रा सा भी असर नहीं होगा।
हम हर तारामंडल में जीवन के संकेत खोज पाएँगे।
ऐसा पहले कभी नहीं किया गया है, और हमें इससे बहुत उम्मीदें हैं।
मैं तुम्हें याद करता हूँ और बेशक, भगवान को भी याद करता हूँ।
उनके इतने करीब होने के एहसास को महसूस करके...
मेरा दिल भर आता है।
मैं तुमसे बहुत प्यार करता हूँ, बेटा।
हैलो, रॉय।
मैं इस दौरे पर तुम्हारे साथ चलूँगा।
तुम पर नज़र रखूँगा।
कर्नल प्रूइट, आपसे मिलकर अच्छा लगा।
असल में...
हम पहले भी मिल चुके हैं।
यह बहुत समय पहले की बात है। मैं तुम्हारे पापा को जानता था।
हम दोनों एक-दूसरे के काफ़ी करीब हुआ करते थे।
हमने साथ शुरुआत की थी, पर्ड्यू में साथ पढ़ाई की थी।
वह बहुत ही होशियार इंसान थे।
-जानता हूँ। -हाँ।
और मुझे तुम्हारे घर पर तुमसे मिलना याद है।
तुम यहाँ-वहाँ भाग रहे थे।
अपनी माँ को परेशान कर देते थे, पर...
तुम्हें कैसा महसूस हो रहा है?
क्या यह मेरी मनोवैज्ञानिक जाँच का हिस्सा है?
नहीं, ऐसा नहीं है, पर हाँ।
मतलब, तुम पर हर पल नज़र रखी जाएगी...
तुम्हारी मानसिक स्थिति पर, भावनात्मक स्थिति पर।
आखिर तुम्हारा उससे निजी संबंध है।
कर्नल, सच कहूँ तो मुझे लगता है कि मेरे पिता मर चुके हैं।
हाँ...
मैं स्पेसकॉम के लिए 31 साल तक चाँद पर जाने वाला अंतरिक्ष यात्री था।
और वहाँ पर मुझे समझ आया...
कि एक अन्वेषण अभियान सबसे दूर जाने का
एक तरीका भी बन सकता है।
मैं तुमसे यह इसलिए कह रहा हूँ, रॉय,
क्योंकि हमें यह संभावना भी ध्यान में रखनी होगी...
कि शायद तुम्हारे पिता हमसे छिप रहे हैं।
क्या तुम जाने के लिए तैयार हो?
मैं तैयार हूँ।
ठीक है।
लॉन्च से पहले का संगरोध लगभग पूरा हो चुका है।
आप में किसी जीवाणु या विषाणु संक्रमण के लक्षण दिखाई नहीं दिए हैं...
मैंने ज़िंदगी में बहुत सी गलतियाँ की हैं।
हालाँकि सारी कोशिशें की गई हैं...
मैं उस वक्त बोला, जब मुझे सुनना चाहिए था।
मैं कठोरता से पेश आया, जब मुझे प्यार से पेश आना चाहिए था।
किसी बीमारी या दुर्घटना की स्थिति में...
संपर्क करने के लिए अपनी फ़ाइल में अपने परिजनों...
पति या पत्नी, या अपने साथी का नाम ज़रूर दर्ज करवाएँ।
आवाज़ कम कर दो।
संदेश। निजी डायरेक्टरी। ईव।
हैलो, ईव, मैं रॉय बोल रहा हूँ।
मैं फिर से जा रहा हूँ, कोई नई बात नहीं है।
मैं बस इतना कहना चाहता था...
मैंने हमेशा सच बोलने का वादा किया था।
पर मैं सच नहीं बोल रहा था।
सुनो, मैं कहना चाहता था...
कि मैं नहीं चाहता था कि तुम चली जाओ।
मिटा दो।
रद्द करो।
गुड मॉर्निंग।
मुझे चीज़ें अलग-अलग रखना सिखाया गया है।
आपको स्पेसकॉम की लॉन्च से पहले की मनोवैज्ञानिक जाँच पूरी करनी होगी।
पर शायद मैं अपनी ज़िंदगी में भी यही करता हूँ।
स्थिर रहते वक्त दिल की धड़कन, 56।
कल रात ठीक से सो नहीं पाया, पर इससे कोई दिक्कत नहीं होनी चाहिए।
मैं इस मिशन के लिए तैयार हूँ।
आपको चाँद पर जाने की स्वीकृति मिल गई है।
क्या आप पहली बार चाँद पर जा रहे हैं?
नहीं, पर काफ़ी वक्त हो गया है।
क्या वहाँ पहुँचने के बाद आप सुरक्षित क्षेत्र से बाहर जाएँगे?
नहीं।
एक बार फिर।
-अब ठीक है? -ठीक है।
-ठीक है, कसा हुआ तो नहीं है न? -ठीक लग रहा है।
साँस लीजिए।
चाँद की टाइको छावनी जाने वाली
वर्जिन उड़ान 6092 में बोर्डिंग शुरू हो गई है।
-आपका स्वागत है, सर। मैं कैप्टन लू हूँ। -शुक्रिया।
-हैलो, कैप्टन। -संभलकर चलिए। सिर झुका लीजिए।
ठीक है।
-हैलो, स्वागत है। फ़्लाइट पैक लेंगे? -हैलो।
-जी, शुक्रिया। -बहुत अच्छे। दाईं ओर, तीसरी सीट।
ठीक है।
माफ़ कीजिएगा।
-हैलो। -हैलो।
हम आपको याद दिला दें कि चाँद पर कोई राजनीतिक सीमा नहीं है।
कई खनन क्षेत्रों को विवादित इलाका माना जाता है
और वहाँ संघर्ष की स्थिति बनी हुई है।
कृपया सुरक्षित क्षेत्र के अंदर ही रहें...
माफ़ कीजिएगा?
क्या मुझे एक कंबल और तकिया मिल सकता है?
ज़रूर। इसके 125 डॉलर हुए।
भुगतान स्वीकृत।
-शुक्रिया। -शुक्रिया।
ताज़ा समाचार - "द सर्ज"
बिजली गुल होने और संचार व्यवस्था में बाधा के बाद
दुनिया भर में मरने वालों की संख्या बढ़कर 43,012 हो गई है
जब हम करीब पहुँचेंगे, तो आप में से कुछ लोग एटलस क्रेटर के पास...
शानदार टेलीस्कोप अरे देख सकेंगे।
वह चाँद का सबसे बड़ा परग्रही अनुसंधान केंद्र है।
गर्म तौलिया?
-शुक्रिया। -हमारे साथ यात्रा करने का शुक्रिया।
हम आपके शुक्रगुज़ार हैं।
अवतरण के लिए तैयार हो जाइए।
चाँद पर स्वागत है
अंतरिक्ष में सफ़र करने की हमारी उम्मीदें...
शरबत और टी शर्ट की दुकानों के तले दब गई हैं।
ये पृथ्वी की वही चीज़ें हैं जिनसे हम दूर भाग रहे थे।
हम दुनिया को निगल जाने वालों में से हैं।
अगर मेरे पापा यह देख पाते...
तो इसे तबाह कर देते।
हमारे रॉकेट का नाम "सीफ़ियस" है।
उसके कर्मचारी दल में स्पेसकॉम के फ़ौजी होंगे।
वे हमारे मिशन से पूरी तरह बेखबर हैं।
हमें उसे कायम रखना होगा।
लॉन्चपैड विवादित इलाके के दूसरी ओर है।
वहाँ बहुत खतरा है...
इसलिए हथियारबंद फ़ौजी फ़ार साइड तक
हमें सुरक्षित रूप से पहुँचाने के लिए हमारे साथ आएँगे।
कर्नल, क्या मैं पूछ सकता हूँ कि मेरे पापा के साथ
आपकी आखिरी बातचीत क्या हुई थी?
वह बातचीत उतनी अच्छी नहीं थी।
मेरे प्रोग्राम छोड़ने को लेकर हमारे बीच लड़ाई हुई थी।
उसने मुझ पर गद्दार होने का इल्ज़ाम लगाया था।
और अगर वह आपको मिल गए...
तो आप क्या करेंगे?
क्या यह तुम्हारे लिए बहुत मुश्किल है, बेटा?
इस मिशन का तुम्हारे पिता से जुड़ा होना?
नहीं।
नहीं, मेरे पापा एक हीरो हैं।
स्पेसकॉम वाले एक ऐसे आदमी को दोष देने की कोशिश कर रहे हैं
जिसने अपनी सारी ज़िंदगी इस प्रोग्राम को दे दी।
मेरे खयाल से यह शर्म की बात है।
या शायद मजबूरी है।
हम लूनर रोवर हैंगर के टर्मिनल आर पर पहुँच रहे हैं।
सितंबर से लुटेरों ने नाक में दम कर रखा है।
कुछ देशों ने उन्हें सुरक्षा दे रखी है।
वे लोगों को बंधक बना लेते हैं या हमारे रोवर चुरा लेते हैं।
वहाँ अराजकता फैली हुई है...
पर हम आपको अंतरिक्ष यान तक पहुँचा देंगे।
क्या आप पहली बार जंगी इलाके में आए हैं?
तीन साल आर्कटिक सर्कल में तैनात था।
ठीक है।
और बहुत सारे फ़ौजी और नौसेना वाले गेम खेले हैं।
तब तो आपने सब देख रखा होगा, है न?
देखिए, आज हर तरफ़ रोशनी है।
फ़ार साइड के ज़्यादातर हिस्से में बहुत अंधेरा है,
तो अब तैयार हो जाते हैं।
लूनर रोवर, ग्रुप सी, गेट 12 से...
फ़ार साइड लॉन्च कॉम्प्लेक्स जाने के लिए तैयार है।
कृपया हर वक्त हालातों के प्रति सतर्क रहें।
रोवर सात, सेटिंग की पुष्टि कीजिए।
हम 290 डिग्री में मुड़कर जा रहे हैं।
रॉय?
जी, कर्नल।
वह देखो। वह बड़ा सा नीला गोला।
हर बार उसे देखकर हैरान रह जाता हूँ।
लेफ़्टिनेंट, क्या तुमने वह देखा?
हाँ, वही देख रहा हूँ।
उन पर किसी देश के निशान नहीं दिख रहे हैं। ओवर।
-लेफ़्टिनेंट... -पीछे की ओर...
अल्फ़ा, यहाँ क्या हो रहा है?
अल्फ़ा, लग रहा है कि कुछ अज्ञात रोवर हमारी ओर आ रहे हैं।
वे लुटेरे हो सकते हैं, और मेरे साथ कुछ विशिष्ट लोग हैं।
ठीक है, तुम्हारे पास आ रहे हैं।
अल्फ़ा, हमें यहाँ हथियारबंद मदद की ज़रूरत पड़ सकती है।
मुठभेड़ की संभावना है...
लो, फिर वही हो रहा है, संसाधनों के लिए लड़ाई।
हमारे पीछे से दो रोवर आ रहे हैं।
वे लुटेरे लग रहे हैं, शायद लूट के इरादे से आए हैं।
हम तुरंत हथियारबंद मदद भेज रहे हैं।
आखिर मैं यहाँ कर क्या रहा हूँ?
-धत्त! -अल्फ़ा, हमें तुरंत मदद चाहिए!
हम पर हमला हो रहा है!
-हमें मदद चाहिए! -मुझे एक हथियार दो!
ज़रा रुकिए!
एलआरवी-3 नष्ट हो गया।
एलआरवी-2 नष्ट हो गया।
अल्फ़ा, हम दूसरे रास्ते से फ़ार साइड जा रहे हैं।
मेरे सूट में छेद हो गया है!
-रॉय! -मेरे सूट में छेद हो गया है।
रॉय, क्या तुम ठीक हो?
मैं ठीक हूँ।
अल्फ़ा, दोहराता हूँ, हमें...
लेफ़्टिनेंट! हे भगवान!
चलो, जल्दी चलो।
अरे, रुक जाओ।
अभी हम सुरक्षित नहीं हैं। दोहराता हूँ, हम सुरक्षित नहीं हैं।
दुश्मन के कई रोवर हमारा पीछा कर रहे हैं।
रॉय! वे हमें टक्कर मारने की कोशिश कर रहे हैं!
कमांड, लेफ़्टिनेंट मुठभेड़ में मारे गए हैं।
हमारे साथ कोई सुरक्षाकर्मी नहीं है।
तुरंत मदद भेजें। ओवर।
कमांड, लेफ़्टिनेंट का शरीर वॉल्थर क्रेटर के पास...
मिल जाएगा।
हमें उनकी मौत का बहुत अफ़सोस है।
ओवर।
ठीक है, मेजर।
कर्नल प्रूइट, आपके सिस्टम में हमें आपकी धड़कन अनियमित दिख रही है।
हमारी सलाह है कि आप तुरंत उसकी जाँच करवा लें।
इन्हें मेरी रक्षा करनी थी।
मैं ठीक हूँ।
यह अब भी यह क्यों करते हैं?
यह इस काम को छोड़ क्यों नहीं देते?
मेरे पापा भी नहीं छोड़ सके थे।
मेजर, हमें आपका इंतज़ार था।
अगर आपको कोई निजी काम पूरा करना है, तो अभी कर लीजिए।
आपका रॉकेट जल्द ही उड़ान भरने वाला है।
यहीं रुक जाओ, सार्जेंट।
जी, सर।
रॉय, मुझे थोड़ी देर बैठ जाने दो।
कर्नल, क्या बात है?
मैं तुम्हारे साथ मंगल पर नहीं जा पाऊँगा?
पर तुम्हें कुछ बातें पता होनी चाहिए, रॉय।
हर पल कीमती है।
सीफ़ियस दल, लॉन्च से पहले की जाँच की तैयारी कर लीजिए।
स्पेसकॉम ने मुझे यह दिया था।
यह गोपनीय है।
इसे रख लो।
यह तुम्हें बहुत बड़े खतरे में डाल सकता है।
स्पेसकॉम वाले तुम पर भरोसा नहीं करते हैं।
पर यह बेहद अहम है...
सार्जेंट!
लॉन्च से पहले की जाँच शुरू की जा रही है।
तुम्हें जाना होगा, रॉय। जाओ।
जाओ!
कैप्टन, मेजर मैकब्राइड, संपर्क उपकरण की जाँच।
आवाज़ एकदम साफ़ है, सर। सीफ़ियस पर स्वागत है।
एतराज़ न हो तो मैं भी तुम्हारे साथ चलूँगा।
ज़रूर, हमें खबर कर दी गई थी, सर।
हम मंगल जा रहे हैं, जो हमारा आखिरी पड़ाव होगा।
हमारे साथ दो लोग जाने वाले थे न?
मुझे डर है कि केवल एक ही साथ जाएगा।
फिर भी आप हमें पसंद हैं, मेजर... मैकब्राइड!
लगता है हमारे साथ एक दिग्गज का बेटा सफ़र कर रहा है, टीम।
रॉय, क्लिफ़र्ड मैकब्राइड के बेटे।
अरे, वाह!
क्या बात है! इस आकाशगंगा के सबसे लाजवाब इंसान।
स्वागत है, सर।
ये वैज्ञानिक हैं, तकनीशियन हैं...
ये लंबे समय से यहाँ हैं।
कैप्टन, क्या आप कंट्रोल से संपर्क करके
कर्नल प्रूइट की हालत का जायज़ा ले सकते हैं?
ज़रूर, मैं अभी यह करता हूँ, सर।
स्पेसकॉम, क्या हमें जानकारी...
लग रहा है कि इन्हें कोई शिकायत नहीं है।
यह कैसा महसूस होता होगा?
मेजर, कर्नल को आपातकालीन ऑपरेशन के लिए ले जाया गया है।
-ठीक है। -सारी जाँच पूरी हो गई।
ये मेरे मिशन से बेखबर हैं।
लक्ष्य, अर्सा अनुसंधान केंद्र। मंगल।
हमारे सौरमंडल की वह आखिरी चौकी जहाँ इंसान हैं।
अवधि 19 दिन, 14 घंटे और 33 मिनट। ओवर।
हे ईश्वर, आज के सफ़र के दौरान हर कदम पर मेरी रक्षा कीजिएगा।
जब खतरा नज़दीक हो, तो मुझे कोई इशारा दीजिएगा।
ताकि मैं रुककर...
बहुत खूब, अब जाम लाए जाएँ।
कमांड, अब हम सबको शांत रहने की दवा देने जा रहे हैं।
फिर हमारी मनोवैज्ञानिक जाँच होगी।
फ़्रैंक।
क्योंकि भगवान जानता है कि स्पेसकॉम नहीं चाहेगा...
कि आप यहाँ बैठे फिर से भावुक हो जाएँ।
डीवर्स।
मेजर?
मुझे भी एक दे दो, मिठाई वाले।
कैप्टन।
कैप्टन, मेरे सूट में हुए एक छोटे से छेद से
ऑक्सीजन रिस रही है। उसकी जाँच करने जा रहा हूँ।
वहाँ मज़े कीजिए। अगर कोई परग्रही दिखाई दिए,
तो आपको खबर कर देंगे।
हैलो, स्पेसकॉम।
हम अंतरिक्ष में हैं, सीफ़ियस संपर्क कर रहा है। सब सामान्य है।
ठीक है, सीफ़ियस, हमारे पास तुम्हारी दूरमापी जानकारी है।
दोस्तो, सिडोफ़ोवियर लेने का वक्त आ गया। ज़रा सी दवा और बालों से छुटकारा।
क्या बात है, डीवर्स।
ज़रा साथ दो, मैंने कभी इसे हाथ नहीं लगाया है।
लीमा प्रसारण :
थॉमस प्रूइट को भेजा गया, बिना किसी फेर-बदल के
यह कर्नल प्रूइट, थॉमस एफ़. के लिए लीमा प्रोजेक्ट से जुड़ी...
एक अहम जानकारी है।
स्पेसकॉम का मानना है कि हमें लीमा प्रोजेक्ट के दल से...
एक संभावित एसओएस सिग्नल मिला है।
उस संदेश से ऐसा लग रहा है कि कमांडर एच. क्लिफ़र्ड मैकब्राइड ने...
जान-बूझकर सारे बाहरी संचार उपकरण बंद किए हैं।
ऐसे हालातों में...
हो सकता है कि कमांडर अपनी सुध-बुध खो बैठे हैं।
अगर ऐसा है...
और अगर मंगल पर उनका बेटा उनसे संपर्क नहीं कर पाया...
तो कमांडर को खत्म करने और सर्ज रोकने के लिए...
सारे ज़रूरी कदम उठाने होंगे।
यह संदेश अति-गोपनीय है।
मेरे पापा के साथ क्या हुआ था?
उन्हें वहाँ क्या पता चला?
क्या उस जानकारी ने उन्हें तोड़ दिया?
या क्या वे हमेशा से अंदर से टूटे हुए थे?
मेरे पिता...
इस प्रोग्राम के इतिहास के सबसे सम्मानित अंतरिक्ष यात्री हैं।
अमरीकी वायुसेना अकादमी...
एमआईटी से उन्होंने डॉक्टरेट किया।
उन्होंने मुझसे वादा किया था कि एक दिन मैं भी उनके काम में शामिल हो सकता हूँ...
और वह मुझे लेने वापस आएँगे।
और मैंने उन पर भरोसा किया।
जुपिटर जाने वाले पहले इंसान।
सैटर्न जाने वाले पहले इंसान।
और फिर... कुछ नहीं।
रफ़्तार कम करना शुरू करो, बूस्टर तीन।
हम रफ़्तार कम कर रहे हैं।
जी, सर।
किसी दूसरे यान से मदद का संदेश मिल रहा है, सर।
कैप्टन, यह एक गोपनीय मिशन है, हम रुक नहीं सकते।
हमारा लक्ष्य मंगल है। अर्सा केंद्र।
मेजर, मदद का संदेश है। नियमों के अनुसार, रुकना होगा।
कोई मालवाहक यान उनकी मदद कर सकता है।
यह मिशन बेहद अहम है, कैप्टन। क्या तुम मेरी बात समझ नहीं रहे हो?
मेजर, पूरे सम्मान के साथ कह रहा हूँ, हमें रुकना होगा।
चूँकि आप केवल एक यात्री हैं, मैं यहाँ आपका ओहदा समझ नहीं पा रहा हूँ।
हाँ, आपको इस यान का नियंत्रण लेने का अधिकार है...
पर अगर ऐसा है, तो आपको अपने उद्देश्यों का खुलासा करना होगा।
मदद के संदेश का जवाब दे दो।
कमांड, पंजीकरण के अनुसार वह यान नोर्वे का है।
"वेस्टा नाइन", जो क्षुद्रग्रह टोरो के चक्कर लगा रहा है...
वह धूमकेतु 17-पी, होम्स पर...
-जैवचिकित्सीय अनुसंधान के लिए पंजीकृत है। -ठीक है।
"वेस्टा नाइन", हम आपकी मदद की पुकार का जवाब दे रहे हैं।
क्या आप सुन पा रहे हैं?
यह मदद का संदेश हाल ही में भेजा गया है।
शायद वे भी द सर्ज की चपेट में आ गए होंगे।
कमांड, "वेस्टा" में जबरन अंदर जाने की अनुमति चाहिए।
फ़र्स्ट लेफ़्टिनेंट स्टैनफ़र्ड या मैं अंतरिक्ष में जाकर...
-यान के पास जाएँगे, ओवर। -जी, सर।
डॉनल्ड, क्या सोच रहे हो?
वहाँ जाना चाहोगे?
हाँ। मुझे कोई फ़र्क नहीं पड़ता।
इसे डर लग रहा है।
हाँ, जानता हूँ, मेरे सूट से भी बदबू आ रही है।
मेरे खयाल से मैं ज़रा टहलकर आना चाहूँगा।
हममें से ज़्यादातर लोग अपनी पूरी ज़िंदगी छिपते हुए ही बिता देते हैं।
मैं तुम्हारे साथ चलूँगा, कैप्टन।
बहुत अच्छे।
"वेस्टा" में 26 लोगों के होने की जानकारी है।
इस यान को जैवचिकित्सीय
और प्राणी अनुसंधान के लिए पंजीकृत किया गया है।
उस कहासुनी के लिए माफ़ी चाहूँगा, मेजर।
आपके साथ यहाँ आना मेरे लिए सम्मान की बात है।
पता है, आपके पिता से प्रेरित होकर ही हम में से कई लोग इस क्षेत्र में आए हैं।
वह जितनी दूर तक गए हैं, और कोई नहीं जा पाया।
वह सबसे बेहतरीन हैं।
कल्पना कीजिए कि उन्होंने क्या-क्या देखा होगा।
कल्पना कीजिए।
वेस्टा, हम सीफ़ियस से हैं और आपके मदद के संदेश का जवाब दे रहे हैं।
क्या आप सुन पा रहे हैं?
सीफ़ियस, यान से कोई जवाब नहीं मिल रहा है।
जबरन अंदर जाना होगा।
अब मैं आपातकालीन मदद का कोड डाल रहा हूँ।
वेस्टा, हम सीफ़ियस से हैं, आपके मदद के संदेश का जवाब दे रहे हैं।
क्या आप सुन पा रहे हैं?
मेजर, मैं ट्रस पाँच में जाता हूँ। क्या आप ट्रस दो से जाँच शुरू कर लेंगे?
ज़्यादा दूर मत जाइएगा।
आखिर सब लोग हैं कहाँ?
वेस्टा, हम सीफ़ियस से हैं, आपके मदद के संदेश का
जवाब दे रहे हैं। क्या आप सुन पा रहे हैं?
टैनर, मैकब्राइड, चेक।
टैनर, क्या तुम मुझे सुन पा रहे हो?
टैनर?
दोहराता हूँ, मेजर मैकब्राइड, जवाब दीजिए।
कैप्टन टैनर, जवाब दीजिए।
शांत रहना। मैं सब संभाल लूँगा।
हम वापस जाएँगे।
सीफ़ियस, कैप्टन पर एक जानवर ने हमला किया है
जो अनुसंधान का हिस्सा था।
आपातकालीन चिकित्सा तैयार रखें।
यहाँ से निकलने की कोशिश करने जा रहा हूँ।
सीफ़ियस, यह स्पेसकॉम है।
इस हादसे का हमें बहुत अफ़सोस है।
फ़र्स्ट लेफ़्टिनेंट स्टैनफ़र्ड अब यान की कमान संभालेंगे...
जब तक कैप्टन टैनर ठीक होकर काम पर वापस नहीं आ जाते। ओवर।
स्पेसकॉम, मैं फ़र्स्ट लेफ़्टिनेंट स्टैनफ़र्ड बोल रहा हूँ।
कैप्टन टैनर मारे गए हैं।
हम इस बात से खुद को हौसला दे रहे हैं कि कैप्टन ने इन नेमतों...
हम प्रार्थना करते हैं कि फ़रिश्ते और देवदूत
इस ज़िंदगी से आगे के सफ़र में आपके साथ रहें।
और आप ईश्वर के समक्ष जाएँ
और हमेशा प्रभु की छत्रछाया में रहने का सुख पाएँ।
आमीन।
मैकब्राइड, रॉय, आर। क्या आप अपनी मनोवैज्ञानिक जाँच के लिए तैयार हैं?
हाँ।
तो कृपया शुरू कीजिए।
मैं मंगल ग्रह जा रहा हूँ।
हमने एक मदद के संदेश का जवाब दिया, और...
उसका अंत अच्छा नहीं हुआ।
हमने कैप्टन को खो दिया।
आपके जवाब की जाँच जारी है। आगे बताइए।
बस इतना ही। मतलब, हम...
हम काम पर जाते हैं, अपना काम करते हैं...
और फिर सब खत्म हो जाता है।
एक पल हम यहाँ होते हैं, और फिर नहीं होते।
कृपया बताइए कि इस हादसे का आप पर क्या असर हुआ है।
वह हमला...
उसमें बहुत गुस्सा भरा हुआ था।
मैं उस गुस्से को समझ सकता हूँ।
मैंने वह गुस्सा अपने पिता में देखा है...
और मैंने वही गुस्सा खुद में भी देखा है।
क्योंकि मैं नाराज़ हूँ...
कि वह चले गए थे।
वह हमें छोड़कर चले गए थे।
पता है...
जब मैं उस नाराज़गी को देखता हूँ,
अगर मैं उसे किनारे कर दूँ और उसे अलग रख दूँ...
तो मुझे बस दुख दिखता है।
मुझे बस दर्द दिखता है।
शायद यह मुझे सबसे अलग कर देता है...
रिश्तों से दूर कर देता है...
मैं किसी के साथ खुल नहीं पाता, किसी की दिल से परवाह नहीं कर पाता।
और मुझे पता नहीं कि मैं इसे कैसे ठीक करूँ।
मुझे पता नहीं कि मैं इससे कैसे पार पाऊँ।
और मुझे इस बात से चिंता होती है।
और मैं वैसा इंसान नहीं बनना चाहता।
मैं अपने पापा जैसा नहीं बनना चाहता।
आपकी मनोवैज्ञानिक जाँच स्वीकृत की जाती है।
अगर आप पूरी...
मेजर, क्या आप स्वचालित अवतरण प्रक्रिया चालू कर देंगे?
ठीक है।
स्पेसकॉम, हम मंगल ग्रह पर पहुँच रहे हैं। अर्सा केंद्र, दक्षिण, ओवर।
वह क्या बला थी?
क्या दोबारा सर्ज हो रहा है?
लगता है प्राइमरी इलेक्ट्रिकल बस खराब हो गया है।
बस चार्ली चालू कर रहे हैं।
कैप्टन, हमारी रफ़्तार बहुत तेज़ है।
हम 20 डिग्री गलत दिशा में है।
मैं...
चेतावनी। अवतरण का कोण गलत है।
मैनुअल मोड पर जाओ।
चेतावनी। अवतरण का कोण गलत है।
-चेतावनी। अवतरण का कोण गलत है। -मैनुअल मोड पर जाओ।
कैप्टन, तुम्हें कुछ करना होगा।
-अवतरण का कोण गलत है। -मुझे लगता है मैं...
मैनुअल मोड पर जाओ।
खतरा।
-खतरा। -मैनुअल ओवरराइड शुरू कर रहा हूँ।
आइटम 3-2...
मेरे इशारे पर, शुरू करो।
मार्क। यान का नियंत्रण मेरे पास है।
खतरा।
दो हज़ार मीटर।
एक हज़ार मीटर।
चेतावनी। अवतरण का कोण गलत है।
चार...
तीन...
दो...
एक।
हम उतर गए।
इंजन बंद।
इंजन बच गया है। यान तुम्हारा हुआ, कैप्टन।
मेजर, क्या आप अवतरण के बाद की प्रक्रिया शुरू कर सकते हैं, प्लीज़?
ठीक है।
कैप्टन, उम्मीद है कि तुम समझ रहे हो कि मैंने ऐसा क्यों किया।
मैं स्पेसकॉम को यह नहीं बताऊँगा।
यह एक आपातकालीन चेतावनी है।
हमने यहाँ एक बाहरी पावर सर्ज महसूस किया है।
लेकिन सभी भूमिगत सिस्टम पूरी तरह काम कर रहे हैं।
और डरने की कोई ज़रूरत नहीं है।
मेरा गंतव्य।
हम दोहरा रहे हैं, सभी भूमिगत सिस्टम पूरी तरह काम कर रहे हैं।
धरती, हवा और सूरज से दूर सात हफ़्ते हो गए हैं।
पृथ्वीवासियो! अर्सा अनुसंधान केंद्र में स्वागत है।
-पेड़ों और पंछियों से दूर। -खुशी हुई कि आप यहाँ पहुँच गए।
-शुक्रिया। -कृपया अपने लॉग दिखाइए। शुक्रिया।
-सर? -आप एक और सर्ज की चपेट में आ गए थे न?
भगवान का शुक्र है कि हम भूमिगत हैं, पर हो सकता है कि अगला वाला बहुत बड़ा हो।
मतलब, यहाँ आज कल हालात बेहद अजीब हो गए हैं।
यह मेरे पापा का आखिरी ज्ञात पड़ाव है।
सब लोग ऐसे भाग-दौड़ मचा रहे हैं जैसे कल ही सब खत्म हो जाएगा।
सर, ज़रा यहाँ आ जाइए।
अपनी हथेली वहाँ रखिए।
बहुत अच्छे। शुक्रिया।
ठीक है, अब आप लोग आगे के बरामदे में जा सकते हैं।
निदेशक से आपकी मुलाकात नहीं होगी।
शुक्रिया।
लाल ग्रह पर स्वागत है, मेजर।
मैं हेलेन लैंटोस हूँ, यहाँ की संचालन निदेशक।
एक नए चेहरे को देखकर खुशी हुई।
मेरे साथ आइए।
आपको खुश होना चाहिए कि आप सुरक्षित यहाँ पहुँच गए।
यहाँ एक ब्रह्मांडीय तूफ़ान आया था।
उतरने की कोशिश करते हुए तीन अंतरिक्ष यात्री मारे गए।
कोई नहीं जानता कि इनका कारण क्या है।
-मेजर? -हाँ?
हमें खुशी हुई कि आप यहाँ पहुँच गए।
शुक्रिया, हेलेन, अब हम संभाल लेंगे।
तुम्हें इस स्तर के लिए अधिकृत नहीं किया गया है।
मेजर?
शुक्रिया।
लीमा प्रोजेक्ट - डॉ. क्लिफ़र्ड मैकब्राइड,
सुरक्षित लेज़र प्रसारण के लिए तैयार रहें।
अति-गोपनीय लिंक शुरू करने की कोशिश कर रहे हैं।
रेंज : नेप्ट्यून।
"मैं मेजर रॉय मैकब्राइड बोल रहा हूँ।
"मैं एक सुरक्षित लेसर प्रसारण के ज़रिए यह संदेश भेज रहा हूँ...
"और यह संदेश अर्सा केंद्र,
उत्तर अमरीकी सेक्टर, मंगल ग्रह से भेजा जा रहा है।
"मैं डॉक्टर क्लिफ़र्ड मैकब्राइड से संपर्क करने की कोशिश कर रहा हूँ।
"मैं डॉ. मैकब्राइड का बेटा, रॉय बोल रहा हूँ।
"पापा, अगर आप मुझे सुन पा रहे हैं...
"तो मैं आपसे संपर्क करने की कोशिश कर रहा हूँ।
"स्पेसकॉम आपको बताना चाहता है
कि वे उन गड़बड़ियों के बारे में जानते हैं...
"और यह भी कि उनके लिए आप ज़िम्मेदार नहीं हैं।
"आप इन हालातों पर काबू पाने के लिए...
"जो कदम उठा रहे हैं, वे उसकी पूरी जानकारी पाना चाहेंगे।
"वे आपको यह भी बताना चाहते हैं...
"कि वे मदद करना चाहते हैं और संभव हुआ तो बचाव दल भेजने को तैयार हैं।
"उम्मीद करता हूँ कि आपको यह संदेश मिलेगा। ओवर एंड आउट।"
संदेश भेज दिया गया है। जवाब का इंतज़ार है।
रॉय, हम अगली बार फिर कोशिश करेंगे।
आराम कक्ष
वे मेरा इस्तेमाल कर रहे हैं।
उनका सत्यानाश हो।
पता नहीं कि मैं उन्हें ढूँढ़ना चाहता हूँ...
या आखिरकार उनसे आज़ाद हो जाना चाहता हूँ।
पापा...
पापा, मैं आपसे दोबारा मिलना चाहता हूँ।
मुझे याद है कि हम साथ मिलकर पुरानी फ़िल्में देखा करते थे...
और म्यूज़िकल आपको बहुत पसंद थे।
मुझे याद है कि आप मुझे गणित पढ़ाते थे।
आपने मुझे अपने काम के प्रति ज़िम्मेदार होना सिखाया।
"जमकर काम करो, बाद में मस्ती करो," जैसा आप कहते थे।
मैं आपको बताना चाहता हूँ
कि मैंने जो पेशा चुना है वह आपको पसंद आएगा।
मैंने अपनी सारी ज़िंदगी अंतरिक्ष अभियानों को समर्पित कर दी है।
इसके लिए आपका शुक्रगुज़ार हूँ।
उम्मीद करता हूँ कि हम फिर से करीब आ सकते हैं।
आपका बेटा, रॉय।
संदेश भेज दिया गया है। जवाब का इंतज़ार है।
हमारी मदद करने के लिए बहुत-बहुत शुक्रिया, मेजर।
हम जल्द ही आपको पृथ्वी वापस भेज देंगे। शुक्रिया।
माफ़ कीजिए। क्या आपको मेरे पिता का जवाब मिला?
मेजर, आपके निजी संदेश ने आपको इस मिशन पर...
कायम रखने के लिए नाकाबिल बना दिया है।
उन्होंने जवाब भेजा है, है न?
मेजर, हम आपको जल्द से जल्द जानकारी दे देंगे।
रॉय।
तुम्हारी नब्ज़ बहुत तेज़ चल रही है।
जानता हूँ!
तुम्हारे बायोरिदम में भी कुछ समस्याएँ हैं।
तुम्हारे पृथ्वी लौटने से पहले उनका खयाल रखना होगा।
क्या तुम उस आदमी के साथ जाकर मनोवैज्ञानिक जाँच करवा लोगे?
मेजर।
कैप्टन।
कैप्टन!
मैकब्राइड, रॉय, आर। क्या आप अपनी मनोवैज्ञानिक जाँच के लिए तैयार हैं?
हाँ।
इस वक्त आप कैसा महसूस कर रहे हैं?
अच्छा, पूछने का शुक्रिया। मैं जल्द ही पृथ्वी लौट आऊँगा।
मैं घर जाने को तैयार हूँ, और...
आप मनोवैज्ञानिक जाँच में असफल रहे।
आपको वापस आराम कक्ष में भेजा जाएगा जब तक आप इस काबिल...
यू.एस. स्पेसकॉम से संपर्क करो।
संपर्क का नाम और वरीयता कोड दीजिए।
जनरल स्ट्राउड से तुरंत बात करने का निवेदन कर रहा हूँ।
वरीयता कोड, ज़ुलू-5-5-ब्रावो-पापा।
आपका वरीयता कोड अब मान्य नहीं है।
अगर यह प्रतिबंध गलत है तो कृपया किसी प्रतिनिधि से बात करें।
अब तुम पृथ्वी पर वापस जा रहे हो?
क्या मैं कोई मदद कर सकता हूँ?
मैं वहाँ बस एक बार ही गई हूँ।
बचपन में।
मैं यहीं पैदा हुई थी।
पर मुझे सब बहुत अच्छी तरह याद है।
वहाँ सब... बहुत खूबसूरत था।
मैडम, इस वक्त मैं अकेला रहना चाहता हूँ।
तुम यहाँ उन ब्रह्मांडीय किरणों के कारण आए हो, है न?
यह जानकारी गोपनीय है।
तुम जिस यान से यहाँ आए हो, सीफ़ियस...
वे चाहते हैं कि मैं उसे गहरे अंतरिक्ष के लिए तैयार करवाऊँ...
और उसे परमाणु हथियारों से लैस किया जाए। क्या तुम्हें यह पता था?
यह किसी को ढूँढ़कर खत्म कर देने का मिशन होगा।
मुझ पर यहाँ के 1,100 से ज़्यादा लोगों की ज़िम्मेदारी है।
जो इस छावनी में हैं।
इसलिए मुझे जानना है।
क्या हम मरने वाले हैं?
मुझे नहीं पता आगे क्या होगा।
मुझे पता है तुम कौन हो।
तुम क्लिफ़र्ड मैकब्राइड के बेटे हो।
हाँ।
तब तो हम दोनों ही लीमा प्रोजेक्ट के सताए हुए लोग हैं।
मेरे माता-पिता उस अभियान पर गए थे।
हम दोनों ने बहुत बड़ी चीज़ खोई है, रॉय।
प्लीज़, मुझे बता दो।
सीफ़ियस पाँच घंटे में निकल जाएगा।
तुमने सही कहा था।
द सर्ज का कारण लीमा प्रोजेक्ट ही है।
वह पूरी तरह तबाही मचा सकता है।
स्पेसकॉम ने फ़ैसला किया है
कि मैं इस पर आगे काम करने के काबिल नहीं हूँ।
मुझे बस इतना ही पता है।
मेरा मानना है कि तुम्हारे पिता ज़िंदा हैं।
उन्होंने कभी नहीं बताया न कि उनके साथ वहाँ क्या हुआ था?
यू.एस. स्पेस कमांड। अति गोपनीय रिपोर्ट। अल्फ़ा-पापा-4-2-7-8।
लीमा पर बगावत गोपनीय रिपोर्ट
संचार विभाग को एच. क्लिफ़र्ड मैकब्राइड द्वारा संचालित...
लीमा प्रोजेक्ट के दल से यह मदद का संदेश मिला है।
मैं क्लिफ़र्ड मैकब्राइड, लीमा प्रोजेक्ट से रिपोर्ट कर रहा हूँ।
मैं एक दुखद हादसे का खुलासा कर रहा हूँ।
यहाँ, हमारे सौरमंडल के छोर पर, हमारे कुछ लोग...
घर से इतनी दूर रहने का...
मानसिक दबाव नहीं झेल पाए।
वे घर लौटना चाहते थे, और मैं इसकी इजाज़त नहीं दे सकता था।
और मुझे असलियत बयान करनी होगी कि उन्होंने बगावत की...
और तोड़-फोड़ की और मेरे यान पर कब्ज़ा करने की कोशिश की।
मुझे मजबूरन उतने ही बड़े कदम उठाने पड़े।
मैंने हमारे स्टेशन के लाइफ़ सपोर्ट सिस्टम के
एक हिस्से को निष्क्रिय कर दिया...
और इसमें कोई दोराय नहीं
कि मैंने दोषियों के साथ मासूमों को भी सज़ा दे दी।
हम वापस नहीं आएँगे। हम अंतरिक्ष में और आगे जाएँगे।
हम परग्रहियों को ढूँढ़ेंगे।
मैं हमेशा इस अभियान के लिए समर्पित रहूँगा।
स्पेसकॉम कभी अपनी छवि पर दाग नहीं लगने देगा...
इसलिए उन्होंने अपना नाम बचाने के लिए उन्हें एक हीरो घोषित कर दिया।
तुम्हारे पिता ने मेरे माता-पिता की हत्या की।
वह राक्षस हम सबके लिए खतरा बन गया है।
और अब यह ज़िम्मेदारी तुम्हारे कंधों पर है।
क्या तुम मुझे उस यान में पहुँचा सकती हो?
मैं तुम्हें रॉकेट तक पहुँचा सकती हूँ।
उसके बाद, तुम्हें खुद ही संभालना होगा।
मैं उनसे निपट लूँगा।
मैं अपने पिता से निपट लूँगा।
यह लॉन्चपैड के नीचे की एक झील का नक्शा है।
तुम वहाँ से यान में पहुँच सकते हो।
हम वहाँ पहुँचने वाले हैं।
पता है, वे तुम्हारे पीछे आएँगे।
जानती हूँ।
अब मुझे परवाह नहीं है।
अब मुझे वापस जाकर जो कर सकती हूँ, वह करना होगा।
शुभकामनाएँ।
मैं खिंचा चला जा रहा हूँ, सूरज से दूर, और दूर...
आपकी ओर।
आप ज़िंदा हैं।
हमेशा से ज़िंदा थे।
मुझे यह बात माननी होगी कि मैं कभी आपको जानता ही नहीं था।
या क्या मैं आप जैसा ही हूँ...
जो उसी गहरे अंधकार में खिंचा चला जा रहा है?
यह सीफ़ियस लॉन्च कंट्रोल है...
अभी 11 मिनट, सात सेकंड बचे हैं और गिनती जारी है।
हमारी उल्टी गिनती जारी है और हम अब भी तय समय पर उड़ान भरने की कोशिश में हैं...
यानी 7:51, यूटीसी पर।
यह लॉन्च कंट्रोल है। जल्द ही लॉन्च किया जाएगा।
इस वक्त उड़ान के लिए आखिरी जाँच की जा रही है...
और हम अंतरिक्ष यान की घड़ियों के समय को...
अर्सा के मिशन कंट्रोल केंद्र से मिला रहे हैं।
इंजन तैयार हैं।
दस, नौ...
आठ, सात, छह...
पाँच, चार...
सब तैयार है।
...दो, एक।
उड़ान भर ली है। हमने उड़ान भर ली है।
7:51, यूटीसी।
कोई समस्या है।
एयरलॉक में कोई समस्या है।
इंतज़ार करें
स्पेसकॉम, यह सीफ़ियस है। हमारे एयरलॉक में कोई समस्या है।
हम क्या कदम उठाएँ? ओवर।
हमें भी दिखाई दिया है। जाँच जारी है।
इंतज़ार कीजिए।
प्रवेश की अनुमति स्वीकृत
स्पेसकॉम, हमें आदेश चाहिए। ओवर।
मैकब्राइड, कैप्टन स्टैनफ़र्ड के लिए...
क्या तुम सुन पा रहे हो?
हे भगवान, यह तो मैकब्राइड है।
वह एयरलॉक से घुस आया है।
कैप्टन स्टैनफ़र्ड, मैं मेजर मैकब्राइड हूँ। मैं यान में हूँ।
मुझसे कोई खतरा नहीं है। दोहरा रहा हूँ, मुझसे कोई खतरा नहीं है।
मेजर, आपके यहाँ आने से यह मिशन
खतरे में पड़ गया है। आप जहाँ हैं, वहीं रुकिए!
आगे मत आइएगा।
-स्पेसकॉम... -इंतज़ार कीजिए।
-स्पेसकॉम, क्या आदेश है? -हम अगला कदम तय कर रहे हैं।
हम लंबी दूरी का प्रक्षेपण करने वाले हैं।
क्या आप उस खतरे पर काबू पा सकते हैं?
तुम मेरे बगैर नेप्ट्यून तक कभी नहीं पहुँच पाओगे।
तुम्हें मेरी ज़रूरत है।
मेजर को काबू में करो।
किसी भी तरीके से, मेजर को काबू में करो।
ठीक है।
उनकी बात मत सुनो, कैप्टन।
मैं सारी ज़िम्मेदारी ले लूँगा।
मेजर, आप जहाँ हैं, वहीं रहिए।
आगे मत आइएगा। क्या आप सुन रहे हैं? ओवर।
मैं दोहरा रहा हूँ, किसी भी तरीके से...
-मेजर को काबू में करो। -योशीडा, मुझसे कोई खतरा नहीं है।
मैं दुश्मन नहीं हूँ।
मैं तुम्हारे साथ हूँ।
मेजर, हमें आदेश मिले हैं।
सत्यानाश! हम स्टेजिंग करने वाले हैं!
फ़्रैंक, निकलो वहाँ से! डीवर्स!
-सीट पर वापस आओ! -डीवर्स, प्लीज़!
कमीने!
हवा दूषित हो गई है।
ऑक्सीजन लाओ!
योशीडा, ऑक्सीजन!
वेंटिलेटर।
साँस लो।
गहरी साँस लो!
मैंने यह क्या कर दिया?
मिशन, मैं मेजर रॉय मैकब्राइड हूँ।
मैं मिशन के निर्देशों के खिलाफ़ सीफ़ियस में आया।
मैंने यह किसी गलत इरादे से नहीं किया था।
मुझे यह बताते हुए अफ़सोस हो रहा है कि मेरे इस कदम के कारण...
दल के सारे सदस्य मारे गए हैं।
फ़्लाइट रिकॉर्डर सारी कहानी का खुलासा कर देगा।
अब फ़ैसला इतिहास को लेना होगा।
मैं नेप्ट्यून जा रहा हूँ।
मैं इस मिशन को पूरा करने के लिए...
पूरी तरह प्रतिबद्ध हूँ...
जो कि लीमा प्रोजेक्ट को पूरी तरह खत्म करना है।
मैं सारे संचार उपकरण बंद कर रहा हूँ।
किसी की नज़र में न आने के लिए मैं वहाँ पहुँचने तक संपर्क नहीं रखूँगा।
ओवर एंड आउट।
सफ़र की अनुमानित अवधि...
79 दिन, चार घंटे, आठ मिनट।
तुम अपने काम में खोए हुए रहते हो।
मुझे लगता है जैसे मैं हमेशा अकेली रह जाती हूँ।
मुझे नहीं पता कि हम यह क्या कर रहे हैं।
लगता है जैसे तुम बहुत दूर हो गए हो।
मतलब, जब तुम यहाँ होते हो, तब भी मुझे पता नहीं होता कि तुम कहाँ हो।
लगता है जैसे मैं हर वक्त तुम्हें ढूँढ़ रही हूँ...
तुमसे जुड़ने की, तुम्हारे करीब आने की कोशिश करती रहती हूँ...
और मुझे बहुत बुरा लगता है।
पता है, मेरी अपनी भी एक ज़िंदगी है।
मैं भी एक इंसान हूँ।
मैं तुम्हारा और इंतज़ार नहीं कर सकती।
खाने की नली सक्रिय।
...दुनिया भर में हमारे काम को लेकर...
बहुत ज़्यादा दिलचस्पी जागी है, और हम इसके लिए शुक्रगुज़ार हैं।
हम यहाँ काफ़ी बड़े काम कर रहे हैं, बहुत बड़े काम।
जैसे, हम इस सबसे अहम सवाल के जवाब तक पहुँचने वाले हैं...
कि हमें अंतरिक्ष में जीवन के संकेत कब मिलेंगे?
और ड्रेक समीकरण के अनुसार, हम जानते हैं कि हमें वे मिलेंगे।
आप यहाँ जो देख रहे हैं वह नया स्टारशेड है, जो हमला करने के लिए तैयार है।
यह बसंत में खिलने वाले एक फूल की तरह खुलेगा।
पर मेरे खयाल से अब तुम इस काबिल नहीं हो...
इसलिए मुझे लगता है...
कि अलविदा कहने का वक्त आ गया है।
रॉय?
...इस प्रोग्राम को छोड़ने के कारण मुझे शक हो रहा है...
न सिर्फ़ तुम्हारी समझ पर, बल्कि तुम्हारे चरित्र पर भी।
-देखो, हम अभी मंगल से निकले हैं। -वह मंगल गए थे?
-हमने अभी जुपिटर पार किया है... -एक राज़ की बात जानना चाहोगे?
-और आखिरकार नेप्ट्यून पहुँचेंगे। -एक, तुम बहुत प्यारे हो
-दो, तुम बड़े खूबसूरत हो -तुमने अनंत की एक झलक...
-तीन, तुम बड़े दिलकश हो -...के बदले...
चार, तुम मेरे अज़ीज़ हो और पाँच, तुम मज़ेदार हो
मैं तुम्हारी नैतिक सीमाओं से आज़ाद हो गया हूँ।
मैं सब साफ़ देख पा रहा हूँ।
छह, तुम मेरी हथेली पर छुई-मुई से हो
मैं नेप्ट्यून जा रहा हूँ...
क्योंकि हम अपने भाई-बहनों को ढूँढ़ लेंगे...
गुरुत्वाकर्षण की कमी और इस लंबे सफ़र का असर मुझ पर होने लगा है...
शारीरिक और मानसिक तौर पर।
मैं तन्हा हूँ।
मुझे हमेशा लगता था कि मुझे यही पसंद है।
मैं तन्हा हूँ।
पर मैं कबूल करता हूँ...
मैं इससे उकता चुका हूँ।
मैं तन्हा हूँ।
ओवर एंड आउट।
मैंने बहुत से लोगों को निराश किया है।
हैलो, रॉय।
पता है कि यह थोड़ा अजीब है...
कि मैं तुम्हें यह वीडियो भेज रही हूँ और तुमसे मिलकर बात नहीं कर रही...
मैं कितना खुदगर्ज़ हूँ। मैं बहुत ज़्यादा खुदगर्ज़ हूँ।
मैं एक खुदगर्ज़ इंसान हूँ।
और मुझे यकीन है कि मैं ईश्वर का दिया काम कर रहा हूँ।
-माफ़ी कोरी बकवास है। -हम अपने भाई-बहनों को ढूँढ़ लेंगे...
उमंग!
मैकब्राइड, रॉय आर द्वारा नियत स्थान पर पहुँच रहे हैं।
प्राप्त किया, मंगल का सुरक्षित लेज़र प्रसारण।
नेप्ट्यून के सिग्नल क्षेत्र में प्रवेश कर रहे हैं।
निष्पादन करो 72 प्लस 99।
निष्पादित कर दिया गया।
सिस्टम फ़ाइल 52बी में परमाणु
एक्टिवेशन कोड उपलब्ध है।
फ़्लाइट रिकॉर्डर, लीमा प्रोजेक्ट की कक्षा नष्ट हो रही है।
उसका स्थान प्रोग्राम किए गए निर्देशांकों से थोड़ा बदल गया है।
मुझे नेप्ट्यून के छल्लों से गुज़रने के लिए ट्रान्सपोर्ट कैप्सूल इस्तेमाल करना होगा।
मेरे यह मिशन पूरा करने तक सीफ़ियस ऑटो-पायलट पर रहेगा।
अपनी पूरी ज़िंदगी, मैं उनका सामना करने से डरता रहा।
मुझे अब भी डर लग रहा है।
मैं क्या उम्मीद करूँ?
आखिरकार, पिता के गुनाहों का हर्जाना बेटे को ही भुगतना पड़ता है।
चेतावनी। पावर सर्ज। सीपीयू क्षतिग्रस्त हो गया है।
चेतावनी। पावर सर्ज।
लीमा, मैं सीफ़ियस से मेजर मैकब्राइड बोल रहा हूँ।
अमरीकी सैन्य बल, अंतरिक्ष विभाग।
क्लिफ़र्ड मैकब्राइड से संपर्क करने की कोशिश कर रहा हूँ। ओवर।
लीमा, सीफ़ियस। क्या आप सुन पा रहे हैं? ओवर।
यान क्षतिग्रस्त हो गया है। डॉक नहीं कर पा रहा है।
मैकब्राइड
क्या यहाँ कोई है?
पृथ्वी से आगे जीवन
हाँ
रॉय?
रॉय, क्या यह तुम हो?
मुझे मोतियाबिंद हो गया है, ठीक से देख नहीं पाता हूँ।
हैलो, पापा।
आप यहाँ अकेले हैं?
हाँ।
कप्तान अपने जहाज़ के साथ ही डूबता है।
मैं काफ़ी समय से यहाँ अकेला हूँ।
मैं इस कमबख्त सर्ज को रोकने की कोशिश में लगा हूँ।
क्या हुआ था?
मेरे आखिरी बचे कुछ वफ़ादारों ने भागने की कोशिश की।
और इसकी शुरूआत कर दी।
उन्होंने यहाँ रिएक्टर मेल्टडाउन शुरू कर दिया, रॉय।
हमारी लड़ाई हुई और हमारे झगड़े ने तबाही मचा दी।
इसी वजह से मैं यहाँ आया हूँ।
मैं इसे रोकूँगा।
शायद हम दोनों को वापस घर ले जा सकूँ।
घर?
हाँ।
यही तो मेरा घर है।
यह सफ़र एक-तरफ़ा होता है, बेटा।
तुम पृथ्वी की बात कर रहे हो?
मेरे लिए वहाँ कभी कुछ नहीं था।
मैंने कभी तुम्हारी या तुम्हारी माँ की परवाह नहीं की...
और न ही तुम्हारे उन छुटपुट खयालों की।
तीस साल से...
मैं इसी हवा में साँस ले रहा हूँ, यही खाना खा रहा हूँ...
ये मुश्किलें झेल रहा हूँ...
और मुझे एक बार भी घर का खयाल नहीं आया।
जानता हूँ, पापा।
मैं जानता था कि इससे तुम्हारी माँ विधवा हो जाएगी...
और तुम अनाथ हो जाओगे...
पर यही मेरी किस्मत थी।
इसलिए मैंने अपने बेटे को छोड़ दिया।
मैं फिर भी आपसे प्यार करता हूँ, पापा।
मैं आपको वापस ले जाऊँगा।
मुझे अभी और काम करना है।
मुझे बहुत सारा काम करना है।
मुझे अंतरिक्ष में जीवन के संकेत ढूँढ़ने हैं।
अब जाने का वक्त आ गया है।
हमारे पास ज़्यादा समय नहीं है।
चलिए।
तुम्हारी हिम्मत की दाद देता हूँ, रॉय, कि तुम यहाँ तक अकेले आए...
इतनी दूर तक सफ़र करके...
मेरे पीछे यहाँ तक आ गए।
सोच रहा हूँ कि हम साथ मिलकर कितना कुछ कर सकते थे।
पर शायद...
किस्मत मुझे उस साथी से महरूम रखेगी, जो मुझे मिलना चाहिए था।
अगर तुम जैसे और लोग होते...
तो हम और आगे जा सकते थे, जिसकी तलाश में आए थे, उसे ढूँढ़ सकते थे।
मेरे दल ने सारे डाटा की जाँच की...
और उन्हें यहाँ जीवन का कोई निशान नहीं मिला।
कोई और चेतना नहीं मिली।
उन्होंने हार मान ली।
कभी-कभी...
इंसान की इच्छाशक्ति को नामुमकिन को मुमकिन बनाना पड़ता है।
हम दोनों को और आगे जाना होगा, रॉय। साथ मिलकर।
वह ढूँढ़ने के लिए जिसके अस्तित्व को विज्ञान नकार रहा है।
हम दोनों, साथ मिलकर, रॉय।
क्योंकि लीमा प्रोजेक्ट हमें बता रहा है...
कि इस ज्ञात ब्रह्मांड में हम अकेले हैं।
मैं हार नहीं सकता।
तुम मुझे हारने नहीं दे सकते, रॉय।
पापा...
आप नहीं हारे हैं।
अब हम जान गए हैं...
हमारे पास बस हम ही हैं।
विस्फोटक सक्रिय। तीन घंटे में विस्फोट होगा।
पापा! रुक जाइए!
रॉय!
मुझे जाने दो।
मुझे जाने दो, रॉय।
रॉय, मुझे जाने दो।
मुझे जाने दो, रॉय।
पापा!
मुझे जाने दो, रॉय।
हुक निकाल दो।
हुक निकाल दो, बेटा।
क्यों आगे बढ़ते रहें?
क्यों कोशिश जारी रखें?
तो तुम मेरा काम समेट रहे हो।
डाटा डाउनलोड शुरू कर दिया गया है।
हमारी प्रजाति खत्म हो रही है, रॉय।
उन्होंने पहले से कहीं ज़्यादा बारीकी से
अजीब और सुदूर दुनियाओं की जानकारी इकट्ठी की।
वे खूबसूरत थे, बेमिसाल थे...
विस्मय और अचरज में डाल देने वाले थे।
पर उनकी शानदार सतह के नीचे...
कुछ नहीं था।
न प्यार, न नफ़रत।
न रोशनी, न अंधेरा।
वह बस उसे देख रहे थे जो वहाँ था ही नहीं...
और उसे नहीं देख पाए जो ठीक उनकी नज़रों के सामने था।
कमांड, मैं मेजर रॉय मैकब्राइड बोल रहा हूँ।
मैं लीमा प्रोजेक्ट तक पहुँच गया हूँ।
मैं परमाणु हथियार इस्तेमाल करके...
मैं उस यान को खत्म कर रहा हूँ...
ताकि पृथ्वी पर दोबारा सर्ज न हो।
मैं उस विस्फोट को मुख्य प्रक्षेपक की तरह इस्तेमाल करके लौटने की कोशिश करूँगा।
अगर मैं ज़िंदा नहीं बचता,
तो मैंने लीमा से काफ़ी डाटा इकट्ठा किया है।
और मेरे यान को वापस पाने की पूरी कोशिश कीजिएगा।
प्रक्षेप पथ, पृथ्वी। 2.714 बिलियन मील की दूरी।
मुझे उस दिन का इंतज़ार है जब यह अकेलापन खत्म होगा।
और मैं घर पहुँच जाऊँगा।
बीस सेकंड में विस्फोट होगा।
यान का सलाहकार सिस्टम।
हाँ, हम तैयार हैं।
यूएसपी उड़ान सिस्टम काम कर रहा है। शुक्रिया।
के-आर-5 अब 4-2 पर।
सब सुनाई दे रहा है।
हम तैयार हैं।
सब साफ़ है।
ठीक है। शुक्रिया।
एक तैयार है। डाटा ठीक है।
यहाँ सब ठीक है। सब ठीक है।
आप ठीक हैं, मेजर।
मैं स्थिर हूँ, शांत हूँ।
मैं आराम से सोया। कोई बुरा सपना नहीं आया।
मैं पूरी तरह सजग और सक्रिय हूँ।
मुझे अपने आस-पास के माहौल और लोगों की मौजूदगी का पूरा एहसास है।
मैं सतर्क हूँ।
मेरा ध्यान केवल अहम चीज़ों पर है...
बाकी सभी चीज़ों से ध्यान हटा लिया है।
मुझे भविष्य के बारे में नहीं पता...
पर मुझे उसकी चिंता नहीं है।
मैं बस उन पर यकीन रखूँगा जो मेरे सबसे करीब हैं।
और मैं उनकी तकलीफ़ें बाँटूँगा...
जैसे वे मेरी तकलीफ़ें बाँटते हैं।
मैं जीऊँगा...
और प्यार करूँगा।
दर्ज करें।
समाप्त
इस फिल्म के निर्माण और अधिकृत वितरण से 15,000 लोगों
को रोज़गार मिला है और इसके निर्माण में हजारों घंटे लगे हैं।
संवाद अनुवादक: शीला सिजिन मैथ्यूज़